text: Polsk chauffør taget med værktøj for knap 250.000 kr
  01 juli 2015 kl. 11.18
  23-årig polsk chauffør taget med værktøj for knap 250.000 kr. stjålet på Sjælland.
  Syd- og Sønderjyllands Politis Udlændingekontrolafdeling (UKA) har hentet en 23-årig polsk chauffør og fængslet ham ved retten i Sønderborg.
  Chaufføren blev den 16. juni 2015 kontrolleret af tysk politi da han rejste til Tyskland fra Danmark via færgen fra Gedser til Rostock. I varebilen fandt tysk politi en større mængde tyvekoster - samlet for knap 250.000 kr. Kosterne var hovedsageligt entreprenørværktøj, der er stjålet på Sjælland.
  Chaufføren er varetægtsfængslet frem til den 13. juli.
  UKA har taget kontakt til de forurettede virksomheder for at få returneret værktøjet.
  